CELEX: 62012TN0425
Language: hu
Date: 2012-09-26 00:00:00
Title: T-425/12. sz. ügy: 2012. szeptember 26-án benyújtott kereset — Sport Eybl & Sports Experts kontra OHIM — Elite Licensing (e)

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/36
            
         2012. szeptember 26-án benyújtott kereset — Sport Eybl & Sports Experts kontra OHIM — Elite Licensing (e)
   (T-425/12. sz. ügy)
   2012/C 355/76
   A keresetlevél nyelve: német
   
      Felek
   
   
      Felperes: Sport Eybl & Sports Experts GmbH (Wels, Ausztria) (képviselők: B. Gumpoldsberger ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Elite Licensing Company SA (Fribourg, Svájc)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2012. június 26-án az R 881/2011-1. sz. ügyben hozott határozatát abban a részében, amely helyt adott felszólaló fellebbezésének, és a 9., 12., 18., 22., 25. és 28. osztályok vonatkozásában megtagadta a közösségi védjegybejelentés lajstromozását; és
            
         
               —
            
            
               az alperest kötelezze felperesnek az eljárással kapcsolatban felmerült költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „e” betűt tartalmazó ábrás védjegy a 9., 12., 18., 22., 25., 28. és 42. osztályba tartozó áruk és szolgáltatások vonatkozásában — 6 220 421. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: az Elite Licensing Company SA.
   
      A hivatkozott védjegy vagy megjelölés: az „e” betűt tartalmazó nemzeti, nemzetközi és közösségi ábrás védjegyek a 3., 5., 8., 9., 10., 11., 12., 14., 16., 18., 20., 21., 24., 25., 26., 28., 32., 35., 38., 41., 43. és 44. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezésnek részben helyt adott.
   
      Jogalapok: a 207/2009 rendelet 8. cikke (1) bekezdése b) pontjának megsértése.